vi kørte i år - 2019 - bil til cervinia i uge 11. det er en lang tur, 1825km eller 1650 afhængig af hvilken vej man kører. udgangspunktet er nordsjælland og alligevel kører vi over storebælt, det fortrækker vi, og det gør selve turen længere i kilometer, men ikke i tid. med fire chauffører i bilen er en længere kørestrækning ikke et problem. vi havde indløst motervejsmærkat, en vignet, til schweiz. det koster 270,-kr. i fdm som sagt er der to nærliggende muligheder for at nå cervinia igennem schweiz. den korteste strækning, er at køre over passet store sankt bernard i schweiz. strækningen er 1650 km. der skal betales afgift for at passere grand saint bernard. 27,- eur for en enkelt, og lidt rabat 43,- eur for en retur. til gengæld er strækningen i italien frem til cervinia meget kort, og man kan køre denne del af strækningen uden at betale italiensk motorvejsafgift, ved at køre de små 15 km på landevejen. selve turen over grand saint bernard er landevej, men en virkelig god landevejstrækning. vi kørte over grand saint bernard på hjemturen, og det havde været kraftig sne i cervinia i 2 ½ dag, så der var faldet meget sne i bjergene samme uge. alligevel var turen over grand saint bernard helt problemfri, og helt fantastisk smuk, i øvrigt. se information om grand saint bernard her [http://www.letunnel.com](http://www.letunnel.com "http://www.letunnel.com") ved den længere strækning på 1825 km kører man over st gottard, og kommer ind i italien ved como. det er udelukkende motorvej – hele vejen, og der er ikke ekstra afgift igennem st. gotthard passet. det er inkluderet i motorvejsmærkatet til schweiz. til gengæld kommer man til at betale motorvejsafgift i italien – og det er dyrt. vi betalte ca. 45,- eur for turen fra como til cervinia-dalen. og det dobbelte hvis man skal retur. imidlertid er der en god grund til at tage over st. gottard – den lange tur – på udvejen, fordi man kan proviantere i et kæmpe supermarked på vejen. supermarkederne omkring aosta er ikke helt så store og med det samme udvalg. vi fandt et carrefour ipermercati i byen ivrea på vejen. det er et supermarked i bilka-størrelse, men på italiensk! konklusioner er – for vores vedkommende – at turen til cervinia i bil, bør gå igennem schweiz og man skal krydse passet grosse saint bernard. det er hurtigst, kortest strækning og billigst. bilen kan derudover være til stor hjælp i cervinia. den uge vi holdt ferie i cervinia , sneede det som sagt 2 ½ dag, og resten af tiden blæste det så meget, at de to øverste kabinelifter imod plateau rosa ikke var i drift. så hænger skiområdet ikke sammen og man er nødt til at tage til valtourneche for at få bare lidt kvalificeret skiløb. men… det skal alle de andre turister i cervinia også, og busforbindelsen mellem cervinia by og liftstationen i valtourneche har ikke kapacitet til at klare det pres, som det store antal turister medfører. derfor kan bilen være en stor hjælp i cervinia. og husk snekæder - de er nødvendige i cervinia.
transport - bilkørsel til cervinia
tak for rigtig god gennemgang, overvejer selv cervinia engang, når ungerne er fuld farende på ski.